Aalborg Teater tog tirsdag hul på en ny teatersæson. En sæson der byder på alt fra Romeo og Julie over Karlsson på Taget til forestillingen Porno for Begyndere. Selv kalder Aalborg Teater med teaterdirektør Hans Henriksen i spidsen den nye sæson for en nytænkning af selve teatret. Der skal større fokus på kunsten, på borgerne og på Danmark. Hans Henriksen fortæller, at man i denne sæson kan forvente lysere historier om verden end tidligere. - Man kan forvente fantastisk musik, fantastisk sang og selvfølgelig alvorlige, problematiske og dybt vigtige forestillinger på Aalborg Teater. Vi har en bred pallet, og vi ønsker at prøve at få sagt noget ordentligt på mange forskellige måder, siger direktøren og fortsætter: - Så forventningerne bør være mangfoldige og store. Ved dagens sæsonåbning præsenterede teatret seks nye skuespillere og en ny instruktør.

Referat:
Der er masser at glæde sig til på Aalborg Teater.